ஊடகத்துறையில் கடந்த இரண்டே ஆண்டுகள் அவர் பணியாற்றினாலும், அழுத்தமான முத்திரை பதித்துச் சென்றிருக்கிறார். ஷாலினியின் நண்பரும் செய்தியாளருமான சந்துரு நம்மிடம், ``தேடி அலைந்து செய்திகளைச் சேகரிப்பதில் சலிக்கவே மாட்டார். எந்த அசைமென்ட் கொடுத்தாலும் அதைச் சிறப்பாக முடிப்பார். பள்ளி, கல்லூரி, அலுவலக நண்பர்களோடு பாசமாக இருப்பார். எவரிடமும் மரியாதையாகப் பேசுவார். ஷாலினிக்கு குடும்பத்தினரோடு அதிக பாசம். மாதத்தில் இரண்டு நாள் விடுமுறை எடுத்துக்கொண்டு சொந்த ஊருக்குச் சென்று அம்மா, அப்பாவை பார்த்துவிட்டு வருவார். ப்ச்... அவரது இழப்பை நம்பவும் முடியவில்லை... தாங்கவும் முடியவில்லை!’’ என்றார்.